Document ID: /roh_data/filtered/fineweb-2-filterrobots_roh.jsonl.gz/67728

S. Messa da laud
Dumengia, ils 15 da november 2020, allas 18.30 uras
en baselgia parochiala
cun sur Saji Vellavoor
Cordial invit a nossa messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Nus selegrein sin in bien seveser cun vus.
La glisch da Betlehem
Margis, ils 15 da december naven dallas 17.00 uras
La glisch da Betlehem – che vegn era numnada la glisch dalla pasch – sclarescha en nossa baselgia. Vus essas cordialmein envidai da purtar la glisch dalla pasch tier vus a casa cun ina candeila che vegn messa a disposiziun en baselgia.
Devoziun d’advent
Vendergis, ils 18 da december allas 17.30 uras
Cordial invit a nossa devoziun d’advent che vegn preparada dall’Uniun da dunnas Laax en collaboraziun cun l’assistenta pastorala Flurina Cavegn-Tomaschett.
La devoziun ei per in e scadin; per ils seniors, per las dunnas, per ils affons e per tut ils interessai.
Devoziun e benedicziun pils affons e famiglias
avon la stalla
Sonda, ils 26 da december allas 17.00 uras
Cars affons,
era uonn lein nus s’entupar da S. Stiafen avon la stalla per festivar la naschientscha da Jesus. Bugen envidein nus vus affons cun vossas famiglias da passentar cun nus in mument da cumpignia e quietezia.
Duront la devoziun dat sur Bronislaw a tut ils presents la benedicziun.
Nus selegrein da saver beneventar vus en baselgia,
sur Bronislaw, Patrizia e Loredana
Concert el rom dil flimsfestival: “Nadal baroc”
Gliendisgis, ils 28 da december allas 18.00 uras
en baselgia parochiala
Flora Papadopoulo alla harpa, ensemen cun igl “ensemble le phénix”, quartet d’instruments ad artg
La harpista grecca concertescha persula e cun differents ensembles pigl entir mund entuorn. Igl “ensemble le phénix” ei vegnius undraus cun igl ECHO. Ensemen procuran els che la glisch da Nadal splendureschi era aunc enzacons gis suenter Nadal.
Ulteriuras informaziuns ed annunzia sut: www.flimsfestival.ch.